
     Republika Hrvatska
Općinski sud u Varaždinu
Varaždin, Kapucinski trg 5				             Poslovni broj: Pp-808/2026-7

R E P U B L I K A   H R V A T S K A

R  J  E  Š  E  N J  E

Općinski sud u Varaždinu, po sutkinji toga suda Nadi Šumiga, po nacrtu odluke više sudske savjetnice-specijalistice Ide Labaš, uz sudjelovanje Mire Zagorec kao zapisničarke, u prekršajnom postupku protiv okrivljenog Nikole Drakslera iz Jerovca, Jerovec 105, zbog prekršaja iz članka 30. st. 3. Zakona o nabavi i posjedovanju oružja građana i dr., 8. srpnja 2026. 

r i j e š i o    j e

I.	Na temelju članka 199. stavak 2. Prekršajnog zakona („Narodne novine” broj 107/2007., 39/2013., 157/2013., 110/2015., 70/2017., 118/2018., 114/2022.) odbacuje se žalba okrivljenog Nikole Drakslera iz Jerovca, Jerovec 105, podnijeta protiv presude ovog suda broj Pp-808/2026-5 od 29. svibnja 2026., kao nepravodobna. 

Obrazloženje

1. Presudom ovog suda broj Pp-808/2026-5 od 29. svibnja 2026. okrivljeni Nikola Draksler proglašen je krivim zbog prekršaja iz članka 70. stavak 1. točka 7. Zakona o nabavi i posjedovanju oružja građana i članka 90. stavka 1. točka 4.b Zakona o eksplozivnim tvarima te proizvodnji i prometu oružja, te mu je izrečena novčana kazna.

2. Protiv citirane presude okrivljeni Nikola Draksler, podnio je žalbu putem emaila 24. lipnja 2026., koja je zaprimljena kod ovog suda 25. lipnja 2026.

3. Žalba je nepravodobna.

4. Okrivljenik je presudu ovog suda broj Pp-808/2026-5 od 29. svibnja 2026. primio 15. lipnja 2026. te je sukladno uputi o pravu na žalbu, protiv iste mogao podnijeti žalbu u roku od osam dana od dana primitka.  

6.Odredbom članka 199. stavka 2. Prekršajnog zakona propisano je da nepravodobnu i nedopuštenu žalbu odbacit će rješenjem sudac prvoga stupnja.

Kako je okrivljenik presudu primio 15. lipnja 2026., to je zadnji dan za žalbu bio 23. lipnja 2026., a kako je okrivljenik žalbu poslao putem emaila 24. lipnja 2026., to je ista podnesena van roka. 

7. Slijedom svega iznijetog, sud je odlučio kao u izreci.

U Varaždinu 8. srpnja 2026.

	 Zapisničarka
	 
	    Sutkinja

	  Mira Zagorec, v.r.
	 
	       Nada Šumiga, v.r.




Nacrt odluke izradila viša sudska savjetnica-specijalistica 
Ida Labaš


Uputa o pravu na žalbu:
Na temelju članka 199. stavak 2. i 3. u svezi s člankom 211. stavak 1. Prekršajnog zakona okrivljenik može podnijeti žalbu protiv ovog rješenja u roku od 3 dana od dana dostave rješenja. 


Dostavna naredba:
Rješenje dostaviti:
okrivljeniku: Nikola Draksler, Jerovec, Jerovec 105
 
Za točnost otpravka – ovlašteni službenik:
Mira Zagorec

